6.

článok 6 sa mení a dopĺňa takto: a) odsek 1 sa nahrádza takto: „ 1 . Generálny riaditeľ úradu riadi vedenie vyšetrovaní. Riadením vedenia vyšetrovaní môže písomne poveriť niektorého operatívneho riaditeľa úradu. Zamestnanci, ktorých určil úrad, uskutočňujú vyšetrovanie pod dohľadom a zodpovednosť generálneho riaditeľa úradu .“ b) odsek 3 sa nahrádza takto: „ 3 . Zamestnanci úradu sú vybavení pri každom zásahu písomným splnomocnením, ktoré vydáva generálny riaditeľ a v ktorom je uvedený predmet a cieľ vyšetrovania, právne základy na uskutočňovanie týchto vyšetrovaní a právomoci na vyšetrovanie, ktoré vyplývajú z uvedených právnych základov .“ c) vkladá sa tento odsek: „ 3a . Ak zamestnanci úradu určení na uskutočnenie kontroly alebo inšpekcie na mieste podľa postupov stanovených v nariadení (Euratom, ES) č 2185/96 zistia, že hospodársky subjekt má námietky, príslušný orgán zainteresovaného členského štátu, ktorý úrad vopred určil ako kontaktnú zložku, je o tom bezodkladne informovaný. Na základe žiadosti úradu príslušný orgán daného štátu poskytne zamestnancom úradu pomoc potrebnú na splnenie ich úlohy tak, ako je to stanovené v mandáte uvedenom v odseku 3. Členský štát musí zabezpečiť, aby zamestnanci úradu mali za rovnakých podmienok ako jeho príslušné orgány a v súlade s vnútroštátnym právom prístup ku všetkým informáciám a dokumentácii týkajúcej sa skutočností uvedených v článku 1, ktoré sú potrebné na dobrý priebeh kontrol a inšpekcií na mieste .“ d) odsek 4 sa nahrádza takto: „ 4 . V priebehu kontrol a inšpekcií na mieste a vyšetrovaní zamestnanci úradu zaujmú stanovisko pri dodržiavaní pravidiel a postupov, ktorými sa spravujú vyšetrovatelia dotknutého členského štátu, služobného poriadku a rozhodnutí uvedených v článku 4 ods. 1 druhom pododseku. Zamestnanec úradu koná v súlade so zásadou nestrannosti. Ak sa v rámci svojej vyšetrovacej činnosti môže ocitnúť v pozícii konfliktu záujmov, hneď o tom informuje generálneho riaditeľa. Generálny riaditeľ rozhodne o tom, či skutočne ide o konflikt záujmov. V prípade potreby vydá pokyny s cieľom nahradiť tohto zamestnanca .“ e) odsek 5 sa nahrádza takto: „ 5 . Vyšetrovania sa vykonávajú nepretržite po celé obdobie, ktoré musí byť úmerné okolnostiam a zložitosti prípadu. Zamestnanci úradu musia zabezpečiť, aby sa vyšetrovanie uskutočňovalo v súlade s postupmi, ktoré umožňujú zachovať a ochraňovať dôkazy. Ak je to potrebné, v prípade, že existuje riziko straty dôkazov, môžu požiadať daný členský štát, aby v súlade s vnútroštátnymi právnymi predpismi prijali všetky potrebné ochranné alebo vykonávacie opatrenia .“ f) vkladá sa tento odsek ║: „Keď sa na základe vyšetrovaní zistí, že niektorý člen, riaditeľ, úradník alebo iný zamestnanec alebo akákoľvek iná osoba v službách inštitúcie, orgánu, úradu alebo agentúry môže byť osobne zúčastnená na prípade, alebo že by bolo vhodné prijať ochranné alebo správne opatrenia na ochranu záujmov EÚ, úrad čo najskôr informuje príslušnú inštitúciu, orgán, úrad alebo agentúru o prebiehajúcom vyšetrovaní. Poskytnuté informácie musia obsahovať tieto údaje: a) totožnosť vyšetrovanej osoby alebo osôb, ako aj zhrnutie príslušných skutočností; b) každý údaj, ktorý môže inštitúcii, orgánu, úradu alebo agentúre pomôcť pri rozhodovaní o vhodnosti prijatia ochranných alebo správnych opatrení za účelom ochrany záujmov Únie a ak je to potrebné, údaje o lehotách na prijatie ochranných alebo administratívnych opatrení ; c) v prípade potreby odporúčané osobitné opatrenia na zachovanie dôverného charakteru informácií. Toto informovanie inštitúcie, orgánu, úradu alebo agentúry môže byť pozastavené v prípadoch, v ktorých sa vyžaduje zachovanie absolútnej mlčanlivosti pre potreby vyšetrovania alebo použitia vyšetrovacích prostriedkov patriacich do právomoci vnútroštátneho súdneho orgánu v súlade s vnútroštátnymi predpismi v oblasti vyšetrovania. Generálny riaditeľ odôvodní svoje rozhodnutie v súlade s ustanoveniami o zákonnosti uvedenými v článku 14. Inštitúcia, orgán, úrad alebo agentúra rozhodne v prípade potreby o vhodnosti prípadných ochranných alebo správnych opatrení s cieľom zohľadniť záujem, ktorý spočíva v zabezpečení efektívneho priebehu vyšetrovania, ako aj osobitných opatrení na zachovanie dôverného charakteru informácií odporúčaných úradom. Inštitúcia, orgán, úrad alebo agentúra čo najskôr informujú úrad o prijatí rozhodnutia o prípadných opatreniach podľa tohto článku, alebo v prípade potreby o nutnosti začať doplňujúce disciplinárne konanie o dôvodoch, pre ktoré jestvuje takáto právomoc pre inštitúciu, orgán, úrad alebo agentúru podľa služobného poriadku. Doplňujúce disciplinárne konanie sa môže začať po konzultácii s úradom .“ g) v odseku 6 sa dopĺňa tento pododsek: „Zamestnanci úradu môžu pri plnení svojich úloh požiadať o pomoc príslušné orgány tretích krajín v súlade s ustanoveniami dohôd o spolupráci a vzájomnej pomoci, ktoré sa uzatvorili s týmito krajinami. Zamestnanci úradu môžu pri plnení svojich úloh tiež požiadať o pomoc medzinárodné organizácie v súlade s ustanoveniami dohôd, ktoré sa s nimi uzatvorili.“ h) dopĺňa sa tento odsek ║: „Ak je možné predpokladať, že vyšetrovanie nemôže byť ukončené do dvanástich mesiacov od jeho začatia, generálny riaditeľ úradu môže rozhodnúť o predĺžení tejto lehoty o ďalších šesť mesiacov. Generálny riaditeľ úradu preverí potrebu predĺženia vyšetrovania . Pred prijatím takého rozhodnutia generálny ▐ riaditeľ informuje dozorný výbor o príčinách, kvôli ktorým nebolo dosiaľ možné ukončiť vyšetrovanie a o predpokladanom termíne jeho ukončenia . Ak sa vyšetrovanie neukončí do 18 mesiacov od jeho začatia, generálny riaditeľ informuje dozorný výbor o príčinách, kvôli ktorým nebolo možné ukončiť vyšetrovanie, a vydá stanovisko o predĺžení a v prípade potreby o budúcom postupe pri vyšetrovaní. Dozorný výbor poskytne kópiu svojho stanoviska príslušnej inštitúcii, orgánu, úradu alebo agentúre. Táto komunikácia môže byť pozastavená v prípade, v ktorom sa vyžaduje zachovanie absolútnej mlčanlivosti pre potreby vyšetrovania, alebo v súlade s vnútroštátnymi predpismi v oblasti vyšetrovania. Generálny riaditeľ úradu predkladá rozpočtovému orgánu výročnú správu o príčinách, kvôli ktorým nebolo možné ukončiť vyšetrovanie do 30 mesiacov od jeho začatia. Dozorný výbor predloží rozpočtovému orgánu stanovisko k týmto príčinám .“